CELEX: 62003TJ0251
Υγειονομικός έλεγχος
Κτηνιατρικά φάρμακα
Προϊόντα που περιέχουν βενζαθίνη βενζυπενικιλλίνη
Απόφαση της Επιτροπής με την οποία διατάσσεται η αναστολή των αδειών κυκλοφορίας
Αρμοδιότητα

Αίτημα περί ακυρώσεως της αποφάσεως C(2003) 1404 της Επιτροπής, της 22ας Απριλίου 2003, για την αναστολή των αδειών κυκλοφορίας
των κτηνιατρικών φαρμάκων που περιέχουν την ουσία βενζαθίνη βενζυπενικιλίνη και προορίζονται να χορηγηθούν ενδομυϊκά και/ή
υποδόρια στα ζώα που εκτρέφονται με σκοπό την παραγωγή τροφίμων.
Διατακτικό
Το Πρωτοδικείο αποφασίζει:

Ακυρώνει την απόφαση C (2003) 1404 της Επιτροπής, της 22ας Απριλίου 2003, για την αναστολή των αδειών κυκλοφορίας των κτηνιατρικών
φαρμάκων που περιέχουν την ουσία βενζαθίνη βενζυπενικιλίνη και προορίζονται να χορηγηθούν ενδομυϊκά και/ή υποδόρια στα ζώα
που εκτρέφονται με σκοπό την παραγωγή τροφίμων.

Η Επιτροπή φέρει τα δικαστικά της έξοδα καθώς και τα έξοδα των προσφευγουσών.

Η Γαλλική Δημοκρατία φέρει τα δικαστικά της έξοδα.